29. ΒΑΣΙΛΙΚΟΝ ΔΙΑΤΑΓΜΑ της 7/28 Αυγ. 1952 Περί ρυθμίσεως ζητημάτων προκυπτόντων εκ της καταργήσεως του υπό στοιχ. ΟΓ΄/ 1949 Ψηφίσματος «περί μέτρων Εθνικής Αναμορφώσεως». Έχοντες υπ’ όψιν: 1.Την παρ. 2 του άρθρ. 12 του υπ’ αριθ. 1504/50 Α. Νόμου «περί αναθεωρήσεως αποφάσεων των Στρατοδικείων κλπ.». 2.Την υπ’ αριθ. 20/1952 γνωμάτευσιν του Συμβουλίου της Επικρατείας. Προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Οι εις την δικαιοδοσίαν του Οργανισμού Αναμορφωτηρίων Μακρονήσου υπαγόμενοι βάσει του άρθρ. 6 του υπό στοιχ. ΟΓ΄/1949 Ψηφίσματος «περί μέτρων Εθνικής Αναμορφώσεως» από της δημοσιεύσεως του παρόντος περιέρχονται: α)οι στρατιωτικοί εις την αρμοδιότητα του Υπουργείου Εθνικής Αμύνης, β)οι   ιδιώται      εάν    μεν    είναι     κατάδικοι   ή (Αντί της σελ. 128,15(α) Σελ. 128,15β) Τεύχος 371-Σελ. 49 Αδικήματα κατά της δημοσίας ασφαλείας 8.Δ.α.28-29 υπόδικοι ενώπιον των τακτικών Δικαστηρίων ή των Σρατιωτικών Δικαστικών Αρχών εις την αρμοδιότητα του Υπουργείου Δικαιοσύνης, εάν δε κρατούνται διοικητικώς εις την αρμοδιότητα του Υπουργείου Εσωτερικών, διεπόμενοι εφεξής υπό του προ του Ψηφίσματος ΟΓ΄ υφισταμένου νομοθετικού καθεστώτος. Άρθρ.2.-1.Άπασαι αι εγκαταστάσεις του Οργανισμού Αναμορφωτηρίου Μακρονήσου περιέρχονται εις την δικαιοδοσίαν του Υπουργού Εθνικής Αμύνης. 2.Οι εις την αρμοδιότητα του Υπουργείου Εθνικής Αμύνης περιερχόμενοι συγκροτούνται εις Μονάδας, οργανουμένας στρατιωτικώς δια διαταγής του Γενικού Επιτελείου Στρατού. 3.Δι’ ομοίων διαταγών θέλει οργανωθή και η οικονομική υπηρεσία των άνω Μονάδων. Άρθρ.3.-1.Αι διάφοροι ανάγκαι των άνω Μονάδων (διαβίωσις, διατροφή, ιματισμός, υπόδησις, στέγασις, νοσηλεία κλπ.) θεραπεύονται καθ’ ον τρόπον και δι’ ων μέσων και αι τοιαύται των λοιπών Μονάδων του Στρατεύματος. 2.Αι προς τούτο δαπάναι καταλογίζονται εις βάρος των πιστώσεων των οικείων κεφαλαίων και άρθρων του Προϋπολογισμού Υπουργείου Εθνικής Αμύνης (Γ.Ε.Σ.). 3.Αι εν γένει προμήθειαι και εργασίαι και η εν γένει οικονομική και λογιστική υπηρεσία των Μονάδων Μακρονήσου διέπεται υπό των ισχυουσών εν τω στρατεύματι οικονομικών διατάξεων. Το αυτό ισχύει και δια τας εις βάρος των εκτάκτων πόρων των Μονάδων τούτων, πραγματοποιουμένας δαπάνας. Εις τους Ημετέρους επί της Εθνικής Αμύνης, Δικαιοσύνης και Εσωτερικών Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. Σελ. 128,16(β) Τεύχος 371-Σελ. 50 8.Δ.α.29 Αδικήματα κατά της δημοσίας ασφαλείας 